Document ID: 32005R0930

KOMISJONI MÄÄRUS (EÜ) nr 930/2005,
6. juuni 2005,
millega muudetakse nõukogu määruse (EMÜ) nr 3030/93 (teatavate tekstiiltoodete kolmandatest riikidest importimise ühiseeskirjade kohta) I, II, III, V, VII ja VIII lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse teatavate tekstiiltoodete kolmandatest riikidest importimise ühiseeskirju käsitlevat nõukogu 12. oktoobri 1993. aasta määrust (EMÜ) nr 3030/93, (1) eriti selle artiklit 19,
ning arvestades järgmist:
(1)
Kolmandatest riikidest tekstiiltoodete importimise ühiseeskirju tuleks ajakohastada, et võtta arvesse hulka hiljutisi muudatusi.
(2)
Otsusega 2005/272/EÜ (2) on nõukogu heaks kiitnud Euroopa Ühenduse ja Serbia Vabariigi vahelise tekstiiltoodetega kauplemise lepingu sõlmimise.
(3)
Otsusega 2005/244/EÜ (3) on nõukogu heaks kiitnud Vietnami Sotsialistliku Vabariigi valitsuse ja Euroopa Ühenduse vahelise turulepääsu käsitleva lepingu sõlmimise. Selle lepingu artikli 1 kohaselt peatatakse praegu Vietnami suhtes kehtivate kvootide kohaldamine; järelikult tuleks kõikide tekstiilikategooriate puhul peatada ka topeltkontrollimine.
(4)
Komisjoni määrusega (EÜ) nr 1810/2004 (4) on nõukogu määruses (EMÜ) nr 2658/87 (5) sätestatud kaupade koondnomenklatuuris tehtud muudatusi, mida kohaldatakse 1. jaanuarist 2005. Need muudatused mõjutavad ka teatavaid määruse (EMÜ) nr 3030/93 I lisas sisalduvaid koode.
(5)
Seetõttu tuleks määrust (EMÜ) nr 3030/93 vastavalt muuta.
(6)
Käesolevas määruses sätestatud meetmed on kooskõlas määruse (EMÜ) nr 3030/93 artikli 17 alusel loodud tekstiilikomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 3030/93 I, II, III, V, VII ja VIII lisa muudetakse käesoleva määruse lisas esitatud viisil.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Serbia Vabariiki käsitlevaid sätteid kohaldatakse 1. juulist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 6. juuni 2005

Labels: 18
3
1